
Teitl yr Aseiniad: Adfyfyriwch yn feirniadol ar eich cynnydd addysgegol a amlygwyd trwy elfennau gofynnol y Pasbort Dysgu Proffesiynol, gan nodi maes penodol ar gyfer datblygiad proffesiynol a chyfiawnhau’r camau nesaf ar gyfer gwella.

	
	Targed
	Yr hyn rwyf wedi'i wneud yn yr aseiniad hwn...

	Targed 1
	Ceisia osgoi ysgrifennu'n ddisgrifiadol. Mae yna enghreifftiau o synthesis ac ysgrifennu beirniadol yn dy waith, ond mae angen bod rhain yn nodweddion mwy cyson. Byddai gofalu dy fod yn seilio unrhyw safbwyntiau ac awgrymiadau ar dystiolaeth o'r llenyddiaeth yn dy gynorthwyo gyda hyn.
	Rydw i wedi sicrhau bod unrhyw safbwynt neu awgrym yn yr aseiniad wedi dod o ystod eang o lenyddiaeth wahanol. Rydw i wedi nodi’r dystiolaeth o’r llenyddiaeth yma trwy gydol yr aseiniad.

	Targed 2
	Roedd yna ymgais at adfyfyrio yn rhan olaf dy aseiniad, ond roedd yn ddisgrifiadol ac yn arwynebol. Bydd yn fwy eglur o ran yr hwn rwyt wedi'u dysgu a'r ffyrdd rwyt am ddatblygu ymhellach drwy wneud cysylltiadau uniongyrchol yn ol at dy ddarllen.
	Rydw i wedi sicrhau fy mod wedi cysylltu beth rydw i wedi darllen yn yr adolygiad llenyddiaeth gyda fy nghasgliad wrth adfyfyrio.

	Targed 3
	Gofala dy fod yn prawf-ddarllen dy waith yn ofalus er mwyn gwirio dy fynegiant a gwallau iaith, sillafu a gramadeg, 
	Er mwyn cyrraedd y targed yma rydw i wedi prawf-ddarllen fy ngwaith yn ofalus a rhoi’r gwaith trwy Cysill.



Rhan 1: Pasbort Dysgu Proffesiynol
Pebble+ Edit Template (pebblepad.co.uk)
Pontio 2 Myfyrio
Cwrdd
	Tystiolaeth / Evidence
	Adfyfyrio / Reflect

	Mynychais ddiwrnod Pontio dau ar 'teams' gyda'r arweinydd o Ysgol Lon Las. Yna, dysgais bwysigrwydd asesu ar gyfer dysgu a'r amrywiaeth o ffurf effeithiol i asesu'r dysgwyr.
Wnaethon ni myfyrio'n feirniadol ar strategaethau asesu ar gyfer dysgu. Edrychon ni ar rhai enghreifftiau o sut mae ysgolion effeithiol yn asesu cynnydd y plant. Dyma rhai o’r strategaethau wnaethon ni trafod a datblygu dealltwriaeth bellach:
· Rhannu meini prawf llwyddiant
· Cwestiynu (Tacsonomeg Bloom)
· Sut i roi adborth da
· Asesu cyfoedion a hunanasesu

Ar ben trafod asesu ar gyfer dysgu roeddwn ni wedi datblygu dealltwriaeth dimensiwn cyffredinol 'Addysgu Gwych' (Coe et al, 2020) . Y pedair elfen o addysgu effeithiol roeddwn yn trafod oedd, dealltwriaeth y cynnwys maent yn addysgu, creu amgylchedd cefnogol, rheoli'r ystafell dosbarth a chyflwyno cynnwys, gweithgareddau a rhyngweithiadau sy'n ysgogi meddwl (Llywodraeth Cymru, 2010.)

	O'r profiad yma, dysgais bwysigrwydd asesu ar gyfer dysgu a hefyd fy mod yn gwneud llawer o strategaethau asesu'r dysgwyr yn barod heb sylwi. Rwyf nawr yn gwerthfawrogi pwysigrwydd cyflwyno amcanion y wers i'r plant wrth ddefnyddio e.e. meini prawf llwyddiant mewn gwahanol ffurf. Mae'n hanfodol bod dysgwyr yn gyfarwydd â'r meini prawf llwyddiant os ydyn nhw am asesu'n fanwl gywir (Llywodraeth Cynulliad Cymru, 2010).
Ar ôl adfyfyrio ar yr hyn wnes i ddarllen a rhannu gydag eraill, byddwn i yn defnyddio rhai o'r strategaethau yma yn fy ngwersi dros y ddwy wythnos profi. Rhai o'r strategaethau byddai'n defnyddio yw:
· Gofyn i'r plant i greu meini prawf llwyddiant eu hunain
· Asesu cyfoedion ar lafar fel dosbarth wrth sicrhau bod y plant yn meddwl am bethau cadarnhaol i ddweud ac yn cynnwys targedau ar sut i wella.
Yn ychwanegol, roeddwn i'n gweld hi'n ddiddorol cymharu'r 'The great teacher toolkit' (Coe et al, 2020) a'r Cwricwlwm i Gymru (Donaldson, 2015) wrth feddwl am y nodweddion sy'n debyg a'r gwahaniaethau.




Profi
	Tystiolaeth / Evidence
	Adfyfyrio / Reflect


	Yn fy ysgol lleoliad PAP 1, fe arsylwais ac arbrofais gyda nifer o dechnegau asesu ar gyfer dysgu. Wrth wylio rhai o'r strategaethau asesu ar gyfer dysgu ar ôl wneud darlithiau ar rai o rain, roeddwn i'n awyddus i arbrofi gyda rhai o'r strategaethau yma.
Roeddwn i wedi treialu pethau fel defnydd o feini prawf llwyddiant, asesu cyfoedion, hunan asesu a defnydd o fodiau. Yn ogystal ag hyn wnes i wneud ymchwil mewn i gwestiynau tacsonomeg bloom. Wrth arbrofi gyda rhai o'r strategaethau yma sylweddolais fod rhai o rain yn fwy effeithiol i ddosbarth blwyddyn 5 a 6 sy'n fwyafrif o fechgyn na strategaethau eraill.
Rhai o'r strategaethau fwyaf effeithiol yn fy nosbarth i oedd:
· Cwestiynu (defnyddio'r amlen o enwau i ddewis ar hap)
· Rhoi amcanion/meini prawf llwyddiant sy'n syml ac yn defnyddio iaith ddealladwy i'r plant ar y bwrdd.
· Asesu cyfoedion - yn ysgrifenedig ac ar lafar.
· Gofyn i gael sylw pawb a chyfeirio at gamgymeriadau neu gam ddealltwriaeth oedd yn digwydd yn gyson ar y pryd.

	Ar ôl arbrofi gyda strategaethau asesu ar gyfer dysgu gwahanol sylweddolais fod yna llawer o ganlyniadau positif a negyddol i bob un o’r strategaethau. 
Wrth ddefnyddio Meini prawf llwyddiant, roedd pob un yn gallu gweld yn glir sut maent yn gallu llwyddo a’r camau i gyrraedd y llwyddiant yma. Er bod meini prawf llwyddiant yn dda er mwyn gweld y camau sydd eisiau i gyrraedd amcanion dysgu, dywed Black (2003) bod plant yn aml yn drysu wrth feddwl am eu gwaith fel set o dargedau. O ganlyniad i’r llenyddiaeth yma arbrofais gyda strwythur y meini prawf llwyddiant. Gofynnais i’r plant creu meini prawf llwyddiant eu hunain wrth roi tri neu bedwar targed ar nodiadau postio lliwgar yn eu llyfrau cyn ysgrifennu draft cyntaf o ddyddiadur. Credaf fod y plant wedi teimlo balchder dros eu targedau personol nhw ac wrth ddefnyddio nodiadau poster roedd y plant wedi drysu llai na pryd oeddent yn gweld rhestr hir o dargedau i gyrraedd. 
Arbrofais gydag asesu cyfoedion yn ysgrifenedig wrth liwio wynebau hapus, canolig neu drist i bob targed yn eu grwpiau gwahaniaethu. Yn ogystal i’r adborth cyfoedion ar bapur, yn ein gwersi cymhwysedd roedd rhaid i’r plant rhoi adborth ar lafar i grŵp oedd yn cael trafodaeth ffurfiol. Wrth ofyn i’r plant i roi adborth ar lafar i blant eraill roedd pob un yn ymwybodol o sut i lwyddo ac yn meddwl am beth wnaeth y plant arall yn dda a beth sydd rhaid gwneud ar gyfer cynnydd. Sylweddolais hefyd bod llawer o’r plant yn rhoi adborth cadarnhaol iawn ac nid oedd llawer o adborth effeithiol a oedd yn cynnwys meysydd ar gyfer datblygiad. Mae Berg (1999) yn pwysleisio rôl yr athro i fodeli sut i roi adborth effeithiol yn ddyddiol er mwyn gallu gadael i’r plant i roi adborth effeithiol i’w cyfoedion ac i'w hunain.



Rhannu
	Tystiolaeth / Evidence
	Adfyfyrio / Reflect


	Ar y diwrnod rhannu ar lein, fe gyflwynais asesu ar gyfer dysgu fel cyflwyniad 5 munud wrth ddefnyddio pwynt pŵer. Yn fy nghyflwyniad cheisiais esbonio'r strategaethau asesu ar gyfer dysgu wnes i arbrofi gyda. Ar ben hwn, cyflwynais y pethau positif a negyddol o ddefnyddio'r strategaethau yma wrth i mi adfyfyrio o'r wythnos flaenorol.

Wrth gyflwyno’r dulliau roeddwn i wedi defnyddio roedd hwn yn arfer da i adfyfyrio ar beth oedd wedi llwyddo a beth oedd ddim yn y dosbarth. Drwy adfyfyrio ar rannau manwl o fy ngwersi, sylweddolais fod y disgyblion yn ganolig i lwyddiant strategaeth addysgu.

	Wrth wrando ar gyflwyniadau myfyriwr eraill ar lein, dysgais am nifer o strategaethau asesu ar gyfer dysgu a sut allai defnyddio rhai o rain yn y cyfnod allweddol dau. Roedd y profiad yma yn ddefnyddiol iawn a ddysgais am sut byddai'n newid rhai o'm strategaethau i siwtio'r cyfnod sylfaen yn y flwyddyn newydd.
Roedd gwneud a gwrando ar gyflwyniadau asesu ar gyfer dysgu yn arfer da gan fod cyflwyno gwybodaeth wrth feddwl am ymchwil a meddwl am y dysgwyr yn rhywbeth rwy'n siŵr bydd rhaid i mi wneud yn y dyfodol. Yn ogystal ag hyn, roedd gwrando ar gyflwyniadau eraill a gwrando ar adborth y darlithwyr yn ddiddorol ac yn werthfawr i ddatblygu syniadau newydd ac ymestyn fy nealltwriaeth ar y pethau da a negyddol sy'n bwysig i'm harfer effeithiol fel athrawes broffesiynol.
Wrth wneud y gweithgareddau cwrdd, profi rhannu yma, rydw i hefyd wedi datblygu'r safon broffesiynol Addysgeg Mireinio ac yn gallu defnyddio hwn fel tystiolaeth i gefnogi fy nhempledi profiadau proffesiynol.



DGB/SKD
Llythrennedd / Llythrennedd
[bookmark: _Hlk65169290]Tystiolaeth o ased? ☐
Gludwch destun yma neu "ddim yn berthnasol"

Rhifedd / Numeracy
Tystiolaeth o ased? ☐
Gludwch destun yma neu "ddim yn berthnasol"

Cymhwysedd Digidol  / Digital competence
Tystiolaeth o ased? 
J2E/J2blast 
Ar ôl hunan fyfyrio ar yr hyn wnes i ddysgu yn y sesiwn PCK digidol yn y Brif Ysgol wnes i greu targed o ddatblygu fy hyder o ddefnyddio'r rhaglen J2E gan fod fy ysgol PAP 1 yn defnyddio yn gyson. Penderfynais greu cyfrif ac arbrofi gyda'r rhaglen yma ac wedyn defnyddio 'J2whiteboard' yn fy ngwersi mathemateg i wella'r addysgu. Wrth ddefnyddio'r rhaglen yn fy nghynllunio ac yn gwersi bydd fy hyder yn datblygu'n bellach eto. Trwy gydol y cyfnod clo defnyddiais J2blast yn ddyddiol i osod gwaith anghydamserol, asesu'r gwaith ac i ddefnyddio unrhyw meddalwedd arall oed i gael trwy Hwb yr ysgol. Derbynais adborth cadarnhaol dros ebyst wrth ddefnyddio elfen o J2paint nid oedd fy mentor wedi defnyddio or blaen ac ers ni wedi defnyddio i osod tasgau i'r plant. 
Dysgu o bell
Wrth ddysgu gwersi anghydamserol ar lein penderfynais defnyddio'r meddalwedd 'explain everything' ar ol gweld yr arfer da a glywed o athrawon ei fod yn dda i'r bwrpas dysgu anghydamserol yn y Cyfnod Sylfaen.  Datblygais sgiliau digidol wrth recordio fy lais wrth ysgrifennu neu tynnu sylw at rhywbeth ar y sgrin ar yr un pryd. Rydw i wedi defnyddio'r gwefan yma er mwyn esbonio tasgau, gwneud sessiynau mathemateg y pen a hefyd i ddarllen storiau i'r plant. Roedd datblygu y sgil yma o recordio fy llais, recordio fy hun yn ysgrifennu ar y sgrin ac wedyn golygu popeth gyda'i gilydd. Wrth ddatblygu'r sgiliau yma mae fy hyder i ddefnyddio gwefan a thechnoleg newydd wedi ehangu a datblygu fy nghalli i osod gwersi digidol anghydamserol. 
Gwybodaeth bynciol  / Subject knowledge
Tystiolaeth gan ased?  
Diwali
Yn fy wythnos gyntaf o addysgu roedd rhaid i mi addysgu gwers ar Diwali. Cyn gwneud ymchwil a siarad â'm tutor doeddwn i ddim yn gwybod llawer amdano Diwali. Wrth wylio fideos a darllen ymchwil ar wefannau dysgais i'r stori i fy hun cyn creu'r cynllun gwers ac i godi fy hyder addysgu pwnc dydw i ddim yn gyfarwydd gydag i blant.
Saib a Symyd - Iechyd a Lles
Roeddwn yn arsylwi ar fy athro yn gwneud 'saib a symud' ac wedyn deg munud o feddylgarwch gyda dosbarth blwyddyn 5 a 6 yn ddyddiol. Ar ôl arsylwi a gweld ymateb synhwyrol y plant roeddwn i'n teimlo'n ddigon hyderus i arwain y gweithgareddau yma ar ôl amser cinio. Roeddwn i wedi ymestyn a gwneud symudiadau twymo i fynnu ac wedyn defnyddio cloch er mwyn anadlu a myfyrio.
Dyniaethau - Antartig/Artig 
Ar ol darllen stori ar Begwn y De i ddosbarth Blwyddyn 1 roeddwn i wedi paratoi gwers ar yr Antartig a'r Artig. Er mwyn sicrhau cywirdeb yn yr anifeiliaid a'r ffeithiau am Begwn y De a Pegwn y Gogledd roedd rhaid i mi ymchwilio ar bbc bitesize ac ar need for science er mwyn atgoffa fy hun am y gwahaniaethau a'r anifeiliaid gwahanol. Wrth ymchwilio roeddwn yn teimlo'n fwy hyderus i ddysgu'r pwnc ac hefyd i drafod gwahanol bethau gyda'r plant. 


Datblygu’r Gymraeg/ Welsh language development 
Tystiolaeth o ased? 
Terminoleg Mathemateg 
Gan fy mod wedi gwneud fy addysg mathemateg yn yr iaith Saesneg trwy gydol ysgol gynradd ac ysgol uwchradd roedd dysgu mathemateg trwy gydol y Gymraeg yn sialens i mi. Wrth gyflwyno'r pwnc graffiau a chyfartaleddau roedd hi'n hynod o bwysig fy mod i'n defnyddio'r termau Cymraeg cywir. Ar ôl wneud ymchwil ar rai o'r eirfa fathemategol fel echelinau a siarad â fy mentor dosbarth am rai o'r eirfa, roeddwn i'n teimlo'n fwy hyderus i gyflwyno'r eirfa yma i'r plant.
Tystysgrif sgiliau iaith
I ddatblygu fy sgiliau Cymraeg penderfynais i gwblhau'r Dystysgrif sgiliau Iaith oedd yn opsiwn ychwanegol o'r Brif Ysgol. Trwy gynllunio ac ymarfer fy nghyflwyniad llafar roeddwn yn datblygu fy sgiliau llafar ac ymarfer sut i wneud cyflwyniad proffesiynol. Roedd hi'n brofiad da i gyflwyno a siarad am 'asesu ar gyfer dysgu' i banel oedd ddim yn gweithio yn y sector addysg. Wrth ateb cwestiynau ar y pryd roeddwn eto yn datblygu fy sgiliau llafar wrth feddwl am atebion llawn a defnyddio iaith raenus.

Safonau/ Safonau
Profiad Proffesiynol Templed 1: Gludwch destun yma
Safon Addysgeg: Dylanwadu: Gwrando ar ddysgwyr
Beth wnaethoch chi a pham?
Manteisiwyd ar gyfle i greu adnoddau mathemateg fy hun i gyd-fynd gyda chyfres o wersi Mathemateg ar y thema tymheredd. Ar ôl wneud amrywiaeth o weithgareddau gwahanol gyda fy nosbarth blwyddyn 5 a 6, sylweddolais fod rhai o'm hadnoddau a gweithgareddau fwyaf effeithiol, i sicrhau dealltwriaeth a mwynhad oedd pan roeddwn yn gosod gemau neu weithgareddau hwyl. Mae gwneud gweithgareddau cystadleuol yn gallu creu awyrgylch gwahanol ble mae'r plant yn dangos ymgysylltiad ac yn barod i weithio er mwyn ennill (Krageloh, 2018). Ar ôl adfyfyrio ar wersi mathemateg eraill ble roeddwn wedi chwarae 'snap canrannau' roedd hi'n glir i mi fod y plant wedi mwynhau'r gweithgaredd yma ac wedi gofyn a galle'n nhw chwarae hwn eto. Roedd hwn yn gyfle euraidd i mi 'gwrando ar y dysgwyr' a chwblhau tystiolaeth ar gyfer y llinyn 'addysgeg, dylanwadu' (Llywodraeth Cymru, 2019). Ar ôl cyfres o wersi ar dymheredd a defnyddio rhifau negyddol penderfynais i wrando ar lais y disgybl a chreu adnoddau er mwyn cael gêm bingo tymherau. Os ydym, fel addysgwyr, yn deall plant i fod yn ddysgwyr cymwys ac yn credu bod agweddau amdanyn nhw ac iddyn nhw yn cael eu dysgu’n well wrthyn nhw, wedyn mae gwrando ar y dysgwyr yn dod yn hanfodol (Hunsburger, 2015). Roeddwn i hefyd wedi rhoi gwobr i'r person wnaeth gwblhau "BINGO" yn gyntaf wrth sicrhau eu bod wedi gweithio allan y cwestiynau yn gywir. Wrth wneud y gweithgaredd yma a gwrando ar ddiddordebau'r plant yn fy nosbarth roeddwn yn gofyn i'r 'dysgwyr i arwain y dysgu' ac roeddwn yn dilyn y safon SAC 'dylanwadu' o dan y llinyn 'addysgeg' (Llywodraeth Cymru, 2019).

Beth rydych chi wedi’i ddysgu?
Datblygais ddealltwriaeth o'r canlyniadau positif a goblygiadau o wrando ar y disgyblion a beth mae eisiau wneud i ddysgu. Yn yr enghraifft yma, roedd canlyniadau o wneud gweithgaredd wnaeth rhai o'r plant gofyn i wneud yn effeithiol iawn. Sylweddolais fod ymddygiad rhai o'r plant wedi gwella wrth i ni wneud y gweithgaredd yma. Dywed Desailly (2012) bod hi’n holl bwysig i gynnwys gwersi sy'n cynnwys naws atyniadol lle mae llais y disgybl yn cael eu parchu. Ystyriais arfer dda oedd yn ennyn diddordeb disgyblion trwy amrywiaeth ehangach o brofiadau (Estyn, 2018).  Drwy'r mewnbwn myfyrwyr arall o'r sector uwchradd (Mathemateg) a rhannu syniadau gydia’n gilydd, rydw i wedi datblygu syniadau o beth sy'n gweithio gyda'i dosbarth blwyddyn 7 er mwyn addasu hwn i'm dosbarth ac ein testun Mathemateg ni. Roedd hwn yn arfer da ac yn galluogi fy hun i gwrdd â'r safon 'cefnogi a datblygu eraill' o dan y llinyn 'Cydweithredu' (Llywodraeth Cymru, 2019).
Beth nesaf?
I'r dyfodol, pan fyddaf yn addysgu yn ddosbarth fy hunain neu ar fy PAP 2 yn y cyfnod sylfaen byddai'n ystyried adroddiadau arfer effeithiol, llais y disgybl o Estyn er mwyn datblygu syniadau newydd ar sut i wrando a defnyddio syniadau'r disgyblion yn fy ngwersi. Yn adroddiad arfer dda ysgol meithrin dywed (Estyn, 2019) bod y meithrin yn arbrofi gyda selio gwaith ar ddiddordebau penodol y plant. Byddaf yn ymgeisio addasu’r arfer dda yma i fod yn addas i’m dosbarth nesaf yn y Cyfnod Sylfaen er mwyn sicrhau bod y plant yn edrych ymlaen at ddysgu pynciau penodol tu fewn thema a gwella ymgysylltiad. Wrth adfyfyrio ar y profiad yma, rydw i nawr yn sylweddoli bod gwneud gweithgareddau sy'n deni ddiddordeb y plant, yn enwedig yn wersi fel Mathemateg yn gallu gwella dealltwriaeth y plant, mwynhad y plant am y pwnc a hyd yn oed ymddygiad yn y dosbarth. 


Profiad Proffesiynol Templed 2: Gludwch destun yma
Safon Addysgeg: Hyrwyddo: Dilyniant mewn Dysgu
Beth wnaethoch chi a pham?
Ar ôl dysgu ystod eang o wersi Saesneg ar dechnegau ysgrifenedig fel, ansoddeiriau, cymariaethau, berfau gwahanol a chyflythreniad roeddwn yn adeiladu sgiliau'r dysgwyr er mwyn iddynt allu ysgrifennu dyddiadur personol. Ar ben y gwaith yma, roeddwn yn darllen y stori 'The lion the witch and the wardrobe' i'r plant er mwyn iddynt gael dealltwriaeth o deimladau a digwyddiadau'r cymeriadau yn y llyfr. Wrth wneud y gwaith parhaol yma, roeddwn yn datblygu fy sgiliau 'dilyniant mewn dysgu' ac yn arddangos 'dealltwriaeth helaeth o sut mae dysgu'n datblygu fesul tipyn, gam wrth gam ac adeiladu ar brofiadau blaenorol yr hyn  ddysgwyd o'r blaen.' Cynlluniwyd yn fanwl ar gyfer cynnydd yn seiliedig i'r dilyniant yma sy'n dod o dan y deilsen 'Addysgeg Hyrwyddo' (Llywodraeth Cymru, 2019).  Ar ôl i'r plant gwblhau eu drafftiau cyntaf o'r dyddiaduron, roeddwn wedi cynnal gwers lle oeddent yn asesu cyfoedion wrth ddefnyddio'r allwedd wynebau hapus, canolig a trist yn y lluniau isod. Defnyddiwyd meini prawf llwyddiant a darganfod enghreifftiau o'r sgil yma fel ansoddeiriau yn y dyddiadur a lliwio mewn un lliw. Ar ôl iddynt asesu ei gilydd roeddwn i wedi mynd ati i farcio'r gwaith fy hun a 'gynhyrchu cofnodion ac adroddiadau priodol, amserol a chywir wrth roi adborth i sicrhau dealltwriaeth ddyfnach o'r dysgu'. Roeddwn yn datblygu'r safon 'cofnodi ac adrodd' sy'n cyd-fynd o dan y llinyn 'Addysgeg Mireinio' (Llywodraeth Cymru, 2019). Wrth werthuso'r gwaith ac asesu cyfoedion, roeddwn yn 'dangos ymwybyddiaeth glir o bwysigrwydd annog dysgwyr i fyfyrio ar ymddygiadau dysgu a rhagolygon dysgu.' Trwy wneud y pethau yma roeddwn yn bwrw'r safon 'Myfyrio ar ddysgu' o dan y deilsen 'Addysgeg Dylanwadu' (Llywodraeth Cymru, 2019).
Beth rydych chi wedi’i ddysgu?
Wrth greu cyfres o wersi sy'n dilyn yn llyfn un ar ôl un, roeddwn yn deall pwysigrwydd gwybodaeth flaenorol a sut maent yn gallu helpu gyda hyder a chynnydd y plant. Dywed Nanhoron (2018) bod gwybodaeth flaenorol yn cael effaith gadarnhaol ar gynnydd y plant, enwedig y grwpiau gallu gwaelod a chanolig.  Rydw i’n meddwl bod defnyddio’r math yma o adborth o'i chyfoedion a hefyd sylwadau cadarnhaol a phethau i’w gwella yn bwysig iddynt i gadw mewn cof pryd mae'r plant yn gwneud tasg ysgrifenedig greadigol yn y dyfodol.
Beth nesaf?
Yn y dyfodol bydda i'n defnyddio'r strwythur yma o gynllunio gwersi sy'n dangos dilyniant a defnyddio'r ffordd yma o farcio ac asesu cyfoedion yn defnyddio'r lliwiau gwahanol a'r wynebau hapus, canolig neu drist i fynegi cyflawniad y plant. Wrth drosglwyddo i’r Cyfnod Sylfaen byddaf yn ystyried sut i ddefnyddio’r sgil yma o greu gwersi sy’n dangos ‘dilyniant mewn dysgu’ i osod tasgau mathemateg, iaith a hefyd gwersi thema. Byddaf yn gallu sicrhau dilyniant mewn dysgu wrth ddarllen stori i’r plant ac wedyn gosod tasgau ar y cymeriadau, amgylchedd a gwaith iaith a llythrennedd sy’n seiliedig ar y llyfr o dan y thema.

Profiad Proffesiynol Templed 3: Gludwch destun yma
Safon Addysgeg: Mireinio: Cynnwys partneriaid mewn dysgu
Beth wnaethoch chi a pham?
Gan fod cyfnod clo wedi dod ar ddechrau Bloc 2 o'm brofiad addysgu roedd rhaid i mi fynychi gyfarfodydd ysgol, a chyfarfodydd gyda'm tiwtor dosbarth er mwyn paratoi ar gyfer dysgu ar lein. Er bod y profiadau yma efallai ddim yn sgiliau traddodiadol y swydd, roeddwn i yn cwrdd â rai o'r safonau wrth fod yn broffesiynol yn y maes yma. Gan fy mod yn addysgu plant rydw i heb gwrdd ag o’r blaen, roeddwn i'n sicr bod creu argraff gyntaf proffesiynol a chadarnhaol yn hynod o bwysig, yn enwedig gan fod y rhieni yn fy ngweld i hefyd. Trwy greu 'Flip Grid' yn cyflwyno fy hun i blant Blwyddyn 1 roeddwn yn 'dangos dealltwriaeth helaeth o natur cyfrifoldebau athrawon a phwysigrwydd creu perthynas gyda'r plant a'r rhieni.' Roedd y gwaith yma yn cyd-fynd a chwrdd â'r safon 'cefnogi rolau arweinyddiaeth ffurfiol' o dan y deilsen 'Arweinyddiaeth'. Trwy baratoi gwersi a chynllunio gyda fy mentor dosbarth yn gyfarfodydd ar lein, roedd rhaid i mi gael dealltwriaeth glir o bwysigrwydd y rhieni a gofalwyr a hefyd phartneriaid eraill fel y cynorthwyydd dosbarth er mwyn 'cynnwys partneriaid mewn dysgu' sy'n seiliedig a'r deilsen 'Addysgeg Mireinio'. Dywed Estyn (2020) yn enghraifft o arfer effeithiol fod gweithio’n agos gyda phartneriaid yn sicrhau bod y plant yn elwa’n fwy o brofiadau ac arbenigeddau gwahanol. Trwy gyfarfod a'r staff y Cyfnod Sylfaen ar lein a chael mewnbwn i sut mae'r dosbarthiadau a'r staff yn gweithio roeddwn yn 'arddangos dealltwriaeth o natur cyfrifoldebau o fewn ac ar draws timau'. Wrth ddatblygu'r sgiliau yma rydw i wedi datblygu'r safon 'cefnogi rolau arweinyddiaeth ffurfiol' o dan y deilsen 'arweinyddiaeth'.

Beth rydych chi wedi’i ddysgu?
Wrth gwrdd â phlant a rhieni am y tro cyntaf ar lein, dysgais sut i fod yn broffesiynol a chreu argraff dda. Roeddwn i wedi sicrhau fy mod yn cyflwyno fy hun, dweud cwpwl o bethau amdano fy hun a beth fyddai yn gwneud er mwyn helpu'r plant dros yr wythnosau nesaf. Er mae creu argraff gyntaf ar lein ddim yn rhywbeth bydda i'n defnyddio yn aml yn y defodol, byddai'n defnyddio'r un sgiliau i sicrhau proffesiynoldeb ac i roi'r argraff ddiogel. Trwy fynychu cyfarfodydd gyda staff yr ysgol, roedd rhaid i mi fod yn brydlon ac yn broffesiynol. Roeddwn yn cymryd nodiadau i sicrhau fy mod yn cofio negeseuon pwysig.
Beth nesaf?
Yn y dyfodol bydda i'n defnyddio'r sgiliau rydw i wedi datblygu yn y meysydd yma wrth fod yn broffesiynol. Rydw i'n gobeithio bydda i'n cael fwy o gyfleoedd i gyfathrebi gyda rhieni yn dymor yr Haf gan nad ydw i wedi gallu cael y cyfle yma wyneb i wyneb eto. 



Rhan 2: Adfyfyrio Beirniadol
Nifer y Geiriau - 1929
Gwrando ar y dysgwyr
	Wrth wrando yn ofalus ar y dysgwyr a chynnwys nhw yn y proses o greu, dylem drawsffurfio ein rôl fel athrawon a pharatoi am gael ein barn ar addysgu ei herio (Iversen et al, 2015). Roedd ‘gwrando ar safbwyntiau'r dysgwyr’ a ‘dysgwyr yn arwain y dysgu’ wedi cael eu gosod fel targedau i mi ar fy mhrofiad addysgu proffesiynol dau gan fy mentor dosbarth. I gyflawni fy nharged o wrando ar safbwyntiau’r dysgwyr, roeddwn wedi gofyn i’r plant i greu map meddwl o beth hoffan nhw ddysgu tu fewn y thema ‘splish, splash, splosh.’ Wrth ddangos y parch ac ymddiried yma yn y plant roeddent wedi ymateb wrth deimlo’n gyfrifol dros eu haddysgu ac yn edrych ymlaen at y gwersi i ddod. Teimlaf fod rhai o’r syniadau yn greadigol ac wedi selio ar ddiddordebau plentyn chwe blwydd oed, felly, efallai ni fyddaf wedi meddwl am y pethau yma fy hun.
Dylai pob ysgol ac ymarferwyr datblygu cwricwlwm sy’n gwrando ar lais y dysgwyr wrth ymateb i anghenion, profiadau a mewnbwn pob un (Llywodraeth Cymru, 2019). Gan fod y cwricwlwm newydd i Gymru yn pwysleisio gwrando ar lais y disgybl, byddaf yn gwerthuso’r safon addysgu yma sy’n agwedd bwysig o addysgeg dylanwadu. I gyrraedd y safon yma ar fy mhrofiad addysgu proffesiynol un, roeddwn wedi gwrando ar y dysgwyr wrth feddwl pa fath o weithgareddau roeddent wedi mwynhau gwneud yn y gorffennol. Ar ôl clywed y plant yn dweud bod nhw eisiau chwarae gemau mathemateg unwaith eto, penderfynais wrando ar eu gofynion a chreu gêm oedd yn berthnasol i’r pwnc mathemateg roeddwn yn addysgu. Gan fod gwrando ar y dysgwyr wedi cael effaith gadarnhaol ar ddealltwriaeth y plant a naws y wers, hoffwn ymchwilio’r agwedd yma ym mhellach er mwyn deall sut mae hwn yn gweithio, y cyfangiadau sydd ar gael a sut byddaf yn gallu datblygu’r safon yma yn fy ngyrfa yn y dyfodol.
Mae’n elfen bwysig i ysgol arfer dda i gynnal cyfarfodydd ble mae staff yr ysgol, disgyblion a rhieni yn dod at ei gilydd er mwyn tasgu syniadau am beth hoffant ddysgu (Estyn, 2020). Defnyddia’r ysgol syniad o gwricwlwm FFLACH sy’n ‘ffurfio llwybr i addysgu chwilfrydig ag holistig’ ac yn sicrhau bod pob gwers thema yn drawsgwricwlaidd ac yn tarddu o’r pedwar diben y cwricwlwm i Gymru. Cytuna Naughton & Hughes (2009) bod gwrando ar y plant er mwyn dewis pynciau a themâu cychwynnol yn creu dysgwyr brwdfrydig ac egnïol. Ar ôl dysgu am y themâu a gwneud gwaith tu fewn y chwe maes dysgu a phrofiad, mae’r ysgol arfer effeithiol yn rhoi cyfle i’r plant chwarae rôl yr athro wrth addysgu rhywbeth i weddill y dosbarth neu i grwpiau o blant (Estyn, 2020). Dywed Estyn (2020) bod hyn yn ffordd bwerus o ddatblygu disgyblion uchelgeisiol, hyderus a gwybodus. Dylai athrawon ddangos parch a sensitifrwydd tuag at anghenion, emosiynau a chredoau pob disgybl wrth wrando arnynt a chreu perthynas agos (Coe et al, 2020). 
	Gan fod fframwaith y Cwricwlwm Cymru (2008) yn fwy llawn o ran gofynion addysgu, mae nifer mawr o athrawon yn credu bydd profiadau disgyblion yn gwella o ganlyniad i roi hyblygrwydd i athrawon yn y cwricwlwm newydd i Gymru (Newton, 2020). Bydd y fframwaith mwy hyblyg yma yn galluogi athrawon i addysgu gwersi bydd yn fuddiol i’r plant penodol sydd yn ei dosbarth ac yn gadael fwy o le i fewnbwn y dysgwyr (Gatley, 2020). Yn ogystal â’r canlyniadau effeithiol yma, ar ôl gwrando ar y dysgwyr, mae ysgol arfer effeithiol arall yn annog ei dysgwyr i gyfrannu at benderfyniadau i ddylanwadu ar fywyd a gwaith yr ysgol (Estyn, 2018). Dysgodd y plant yma llawer o sgiliau bywyd go iawn ac entrepreneuriaid wrth gael mewnbwn i benderfyniadau adeiladwaith ac ariannol yr ysgol (Estyn, 2018).
Mae'n holl bwysig i greu gwersi sy'n cynnwys naws atyniadol lle mae athrawon yn helpu’r plant ifanc i ddarganfod eu llais ac yn parchu’r llais yma (Desailly, 2012). I ddeall bod plant yn gweld pethau yn wahanol, dylem gydnabod bod llais y disgybl, ar rai amodau yn un dylai athrawon rhoi cefnogaeth iddynt ddarganfod (English, 2010). Yn y cyfnod sylfaen, mae addysgwyr brwdfrydig yn tueddu siarad yn fuan, uchel ac yn gofyn cwestiynau trwy’r amser (Quaglia et al, 2020). Dywed Quaglia et al (2020) bod hi’n hynod o bwysig i blant sydd yn ddosbarthiadau ifanc yr ysgol i weld eu bod yn gallu defnyddio’r brwdfrydedd yma i ddylanwadu beth a sut maen nhw’n dysgu. Dengys hyn yn y Cwricwlwm i Gymru wrth amlinelli bwysigrwydd addysgu sgiliau annibynnol yn y cyfnod Sylfaen a gwneud eu llais yn glywadwy trwy gydol eu siwrne dysgu (Llywodraeth Cymru, 2019).
Pwynt canolog i’w ystyried wrth drin a thrafod llais y disgybl yw strwythur y diwrnod a sut bydd gwrando a chynnwys pob peth mae’r dysgwyr eisiau gwneud yn gallu amharu ar y dysgu. Mewn sefydliad addysg, mae rhaid cynnwys anghenion y dysgwyr mewn gweithgareddau’r dosbarth, ond mae plant yn dysgu fwy trwy weithgareddau strwythuredig ac addas (Thompson, 2017). Awgryma Koenig (2011) fod rhaid iddynt ddatblygu dysgwyr annibynnol cyn iddynt allu mynegi eu barn a chael argraff gadarnhaol ar beth a sut maent yn dysgu. Felly, anfantais arall o wneud y math yma o ymarfer yw bod plant yn gallu teimlo llawer o bwysau i fod yn annibynnol yn gynnar yn yr ysgol (Christie et al, 2013). Cytuna Munro (2011) wrth ddweud bod dysgu i wrando ar blant ddim yn syml ac achos hyn mae llawer o athrawon yn dewis anwybyddu llais y disgybl.
Mae’n bwysig i ddod a bywydau’r dysgwyr i mewn i’r dosbarth a gwybod o ble mae eich dysgwyr yn dod (Watson, 2006). Wrth gysylltu â’r dysgwyr a deall am eu teuluoedd a’u cefndir rydym yn gwrando arnynt ac yn dod i adnabod y plant yn well (Jaspers & Rosiers, 2019). Mae rhaid i Gymru ddarganfod cydbwysedd rhwng dangos dilyniant ar y siwrne yma i 2022 a gosod ysgolion a’u cymunedau yn ganolbwynt i’r gwaith (Llywodraeth Cymru, 2020). Trwy ddeall pwysigrwydd dysgu yn y gymuned leol a dysgu fwy am gymuned yr ysgol rydym yn gwrando ar y dysgwyr ac yn galluogi nhw i ddatblygu yn y gymuned maent yn byw ynddi (Martin, 2007). Bwysig yw rhoi lleisiau pobl ifanc yn graidd i drafodaethau ar sut i wneud ysgolion yn fwy pleserus a sut i gefnogi eu lles (The children’s society, 2020). Mae ‘tegwch, rhagoriaeth a lles’ yn un o’r pedwar amcan galluogi a soniwyd yn Llywodraeth Cymru (2020) ac mae iechyd lles yn sail i’r cwricwlwm newydd, wrth iddo gael maes dysgu a phrofiad ei hun a chael ei chynnwys yn y pedwar diben. Gan fod iechyd a lles yn chwarae rôl enfawr yn addysg ein plant ac ‘dyfodol llwyddiannus’ bydd annog llais y disgybl a gwrando ar syniadau’r dysgwyr yn galluogi gwelliannau yn lles y plant.
Mae gyda’r mwyafrif o ysgolion cyngor ysgol sy’n gallu cyflwyno plant i’r prosesau democrataidd. Er hyn, os nad oes cyfansoddiad ffurfiannol sy’n amlinelli hawliau’r plant, wedyn bydd y Prif Athro yn gwneud pob penderfyniad ac ni fydd y profiadau cyngor ysgol yn cysylltu gyda dysgu ehangach (Hughes, 2019). Er bod Quaglia et al (2020) yn awgrymi fod plant ifanc yn y Cyfnod Sylfaen yn mynegi eu barn yn well ac yn fwy parod i siarad, pan mae’n dod i gyngor ysgol a phenderfyniadau pwysig, y plant henach bydd yn fwy addas (Kanyal, 2014).
Mae’r damcaniaeth Mosaic gan (Clark, 2011) yn galluogi plant ifanc ac oedolion i ymglymu yn ffurfiadau ystyron gyda’i gilydd. Defnyddir lluniau camerâu, mapiau a theithiau’r plant i ymuno nhw i greu dealltwriaeth ddofn o fywydau’r plant. Er bod y plant yn y ddamcaniaeth yma o dan bum mlwydd oed, mae’r canlyniadau o ddysgu fwy am gefndir y plant trwy lygaid nhw yn effeithiol tu hwnt (Clark, 2011). Arbrofodd ysgol yn Iwerddon gyda gwrando ar lais y dysgwyr wrth ofyn i’r plant blwyddyn chwech i greu a chynllunio amserlen wythnos eu hun. Gwnaeth yr ymchwil yma darganfod bod llais y dysgwyr yn gallu cael eu hymgorffori mewn i gynllunio eu haddysg pryd nad yw’r athrawon neu’r plant yn cymryd rheolaeth lawn ond yn gweithio gyda’i gilydd yn gyfartal (McVeety & Farren, 2019).
Ar ôl gwneud ymchwil ar wrando ar lais y dysgwyr byddaf yn sicrhau fy mod yn cymryd rhai o’r strategaethau effeithiol yma ymlaen i fy ngyrfa broffesiynol a phrofiad dysgu nesaf. Mae plant yn dechrau datblygu eu proses gwybyddol o oedran pump i saith felly mae’n hanfodol bod athrawon yn dechrau gofyn i blant yr oedran yma i wneud penderfyniadau eu hunain (Niebaum & Munakata, 2020). Ar ôl darllen llenyddiaeth ar lais plant yr oedran cynnar yma gan Quaglia et al (2020) byddaf yn sicrhau fy mod yn annog syniadau wrth y plant ar fy mhrofiad addysgu proffesiynol nesaf yn y Cyfnod Sylfaen. I weithredu rhai o’r syniadau o’r ymchwil yma byddaf yn gofyn ar ddechrau pob thema pa fath o bethau mae’r plant eisiau dysgu. Yn ogystal â gofyn a defnyddio rhai syniadau'r plant byddaf yn sicrhau fy mod yn annog y plant i fod yn annibynnol wrth ofyn iddyn nhw ddewis beth maen nhw eisiau gwneud yn yr amseroedd rhydd. Bydd gwneud y penderfyniadau yma yn helpu’r plant i ddatblygu annibyniaeth, hyder a phroses gwybyddol (Niebaum & Munukata, 2020).
Strategaeth arall hoffwn arbrofi gydag yw cynnwys y rhieni mewn penderfyniadau addysg fel darllenais yn adroddiad ysgol arfer effeithiol (Estyn, 2020). Cytunwyd Murphy & Torre (2014) bod gwelliannau ysgolion a llenyddiaeth effeithiol yn awgrymu dylai rhieni cyfrannu i benderfyniadau addysg a bydd yn effeithio canlyniadau dysgu. Ar ôl darllen am effeithiolrwydd cyngor ysgolion byddaf yn deall pwysigrwydd rôl y cyngor ysgol ac yn deall bod dysgu sgiliau pleidleisio a chymryd rhan mewn cyfarfodydd ffurfiol yn sgiliau arbennig i ddatblygan yn enwedig yn y Cyfnod Allweddol dau.
Er mwyn sicrhau fy mod yn cyrraedd y safon genedlaethol addysgu o wrando ar y dysgwyr byddaf hefyd yn ystyried asesu mwynhad y plant yn gwneud gweithgaredd. Gallai gofyn ar ôl gorffen gweithgaredd neu gêm newydd os oeddent wedi mwynhau ac os hoffan nhw wneud rhywbeth tebyg yn y dyfodol. Mae plant yn dysgu fwy ac yn dangos fwy o ymgysylltiad pan maen nhw'n yn mwynhau’r gweithgareddau ac wedi dewis i’w gwneud (Hayes, 2007). Byddaf hefyd yn arbrofi gyda chyd-gynllunio wrth roi’r cyfle i’r plant penderfynu fel dosbarth pryd yn y dydd hoffan nhw wneud pynciau a gweithgareddau yn seiliedig ar y fframwaith. Mae gwneud yn siŵr bod gwersi penodol ble byddwn yn cyflawni gwaith o feysydd gwahanol yn bwysig, ond fel athrawes sy’n agored i ddysgu trwy gydol fy ngyrfa mae’n bwysig fy mod yn defnyddio arfer effeithiol ysgolion arall ac arbrofi gyda’r syniadau yma mewn cyd-destunau fy nosbarth i (McVeety & Farren, 2019).
Mae’n bwysig i ystyried y gwahaniaethau rhwng llais y disgyblion yn y Cyfnod Sylfaen a’r Cyfnod Allweddol dau (Sherman et al, 2016). Er fy mod yn deall fwy nawr ar ôl darllen llenyddiaeth wahanol, rydw i’n meddwl byddaf yn elwa fwy o weithredu’r syniadau yma ac arbrofi fy hun gyda strategaethau gwrando ar y dysgwyr yn y Cyfnod Sylfaen a’r Cyfnod Allweddol dau. Er mwyn cyrraedd y safon broffesiynol yma bydd rhaid i mi arddangos parodrwydd i geisio gwrando ar farn y dysgwyr, ac ystyried y farn honno, er mwyn eu cynnwys a’u hannog i gymryd rhan yn dysgu eu hunain (Llywodraeth Cymru, 2019). Wrth fyfyrio ar y profiadau rydw i wedi cael hyd yma â’r syniadau newydd ar sut i wrando ar y dysgwyr yn effeithiol byddaf yn gallu cymryd y wybodaeth yma ymlaen i’m profiad addysgu proffesiynol dau ac i fy mlwyddyn athrawes newydd gymhwyso. Blwyddyn nesaf, fel athrawes newydd gymhwyso byddaf yn gwerthfawrogi’r cyfraniad y mae plant a phobl ifanc yn ei wneud yn y dosbarth ac yn eu cymunedau a gwrando yn ofalus ar beth sydd ganddynt i ddweud (Llywodraeth Cymru, 2019).  

